Mai ții minte celebra bancnotă de 100 de lei, care prezintă portretul lui Nicolae Bălcescu? Este vorba despre o bancnotă din anul 1966 păstrată de bunici sau părinți ca amintire, pentru a le arăta celor mici cum era „pe timpuri”. Cât a ajuns să coste o asemenea bancnotă din hârtie, acum, în anul 2024? Suma nu este deloc de neglijat!
Vă mai amintiți de bancnotele vechi, fabricate din hârtie? De data aceasta avem în atenție o bancnotă de 100 de lei din anul 1966, care prezintă chipul lui Nicolae Bălcescu. Este o bancnotă care se afla în circulație internă pe vremea bunicilor sau a părinților. Pentru colecționari, o asemenea bancnotă ar putea reprezenta o adevărată „comoară”. De altfel, cei care dețin astfel de emisiuni ale BNR ar putea să-i facă bucuroși pe colecționarii care sunt pregătiți să ofere un preț considerabil
O astfel de emisiune a BNR – Banca Națională a României ar putea să devină „obiectul-vedetă” într-un album al unui colecționar. Însă, la ce preț se vinde emisiunea din hârtie, care a circulat în anii ’60? La o căutare pe internet, există o multitudine de utilizatori care oferă către vânzare o asemenea bancnotă. De pildă, un utilizator cere 3.000 de lei pentru bancnota de o sută de lei din anul 1966.
„Vând bancnotă 100 lei din 1966 – 3.000 lei ușor negociabil”, se arată în anunț.
Bancnota de 100 de lei din anul 1966 are o lățime de 153 de milimetri și o înălțime de 75 de milimetri. Pe spatele bancnotei se află Ateneul Român. Pe fața ei este imprimat portretul lui Nicolae Bălcescu, în partea stângă. Stema se află în partea dreaptă.
De altfel, există și alte piese numismatice care sunt oferite către vânzare pe internet. De pildă, un român a încărcat un anunț cu o monedă de 500 de lei din anul 1999. Vezi AICI cât costă! Totodată, spre vânzare sunt oferite și monede de 1.000 de lei din anul 2004. Vezi AICI mai multe detalii.
Sursă foto: Olx